b'\n_START_ARTICLE_\nUS Lecce\n_START_SECTION_\nHistoria\n_START_PARAGRAPH_\nUS Lecce perustettiin vuonna 1908 nimell\xc3\xa4 Sporting Club Lecce. Tuolloin sill\xc3\xa4 oli jalkapallon lis\xc3\xa4ksi my\xc3\xb6s py\xc3\xb6r\xc3\xa4ily- ja yleisurheilutoimintaa. Nykyinen nimi otettiin k\xc3\xa4yt\xc3\xb6\xc3\xb6n vuonna 1927. Lecce vietti pitk\xc3\xa4n aikaa historiastaan sarjoissa Serie A:n alapuolella. Ensimm\xc3\xa4isen kerran se nousi korkeimmalle sarjatasolle kauden 1984\xe2\x80\x931985 p\xc3\xa4\xc3\xa4tteeksi ja on siit\xc3\xa4 l\xc3\xa4htien tehnyt melko s\xc3\xa4\xc3\xa4nn\xc3\xb6llist\xc3\xa4 hissiliikett\xc3\xa4 Serie A:n ja Serie B:n v\xc3\xa4lill\xc3\xa4. Lecce nousi p\xc3\xa4\xc3\xa4sarjaan takaisin kaudeksi 2010\xe2\x80\x932011. Kauden 2011\xe2\x80\x932012 p\xc3\xa4\xc3\xa4tteeksi se putosi j\xc3\xa4lleen Serie B:hen, josta se pudotettiin Scommessopoli-vedonly\xc3\xb6ntiskandaalin takia Lega Pro Prima Divisioneen. Joukkue teki paluun Serie A:han kaudeksi 2019\xe2\x80\x932020.'